Csongrád Város Polgármesterétől

Száma: Fjl/911-1/2023. „M”

Témafelelős Bartáné Kocsis Andrea

ELŐTERJESZTÉS

## Csongrád Városi Önkormányzat Képviselő-testületének

## 2023. november 30-án tartandó képviselő-testületi ülésére

## Tárgy: EUCF pályázat benyújtása

**Tisztelt Képviselő-testület!**

EUCF - European City Facility - Városokkal a városokért – helyi fenntartható energetikai beruházások támogatása címmel az egész Európai Uniót átölelő program indult útnak 2020-ban, amely települések energetikai projektfejlesztéseit támogatja. Az egyszerűsített elszámolású közvetlen EU-s támogatás helyi energetikai és fenntarthatósági beruházási koncepciók kidolgozását támogatja. A program lehetőséget biztosít az önkormányzatoknak a települési stratégiákban megfogalmazott intézkedések beruházásainak előkészítéséhez.

2024. január 15-én VI. alkalommal kerül meghirdetésre a program melyben 60 000 euro közvetlen Európai Uniós forrásra lehet pályázni.

AZ EUCF támogatás közvetlen célja, hogy a település klíma- és energetikai akciótervét (SECAP) olyan beruházási csomagokká formálja át, ami elősegíti a várost abban, hogy a megfogalmazott célok megvalósításához további forrásokat tudjon igénybe venni.

Kérem a Tisztelt Képviselő-testületet az előterjesztés megvitatására.

**H a t á r o z a t i j a v a s l a t**

Csongrád Városi Önkormányzat Képviselő-testülete támogatja az EUCF pályázat benyújtását a 2024. január 15-én megnyíló VI. támogatási körben.

A határozatról értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda

Csongrád, 2023. november 20.

Bedő Tamás

polgármester